**Žaidimas**

**„ZOOLOGIJOS SODAS“**

**Žaidimo rūšis (pagal klasifikaciją):** judrus žaidimas.

**Kokiai amžiaus grupei tinkamas:** 2- 4 m.

**Žaidėjų skaičius:** 10-12 vaikų.

**Žaidimo reikšmė vaiko lavinimui**: lavinti dėmesį, girdimąjį suvokimą, vaizduotę.

**Dorybės:** konkretumas, aktyvumas.

**Žaidimo eiga:** žaidėjai sustoja dideliu ratu, išrenkamas žaidimo vedėjas, kuris atsistojęs rato viduryje, turi šaukti gyvulių, paukščių, žuvų ir daiktų vardus. Pavyzdžiui šaukia ,,šuo“. Žaidėjai imituoja šunį vaikščioja keturpėsčia, graužia kaulą. Jei sako ,,varna“, visi plasnoja rankomis ir krankia, ..lydeka“ – vaizduoja plaukimą ir pan. Jei pasakomas kokio daikto vardas, pavyzdžiui: kėdė, stalas, žaidėjai visiškai nejuda. Žaidėjas kuris suklysta, visą žaidimo laiką lieka tuo gyvūnu, kurį imitavo.

Laimi nė karto nesuklydęs žaidėjas.

Autorė: mokytoja Anželika Ševčiukienė.

Ugdymo įstaiga: Kėdainių lopšelis-darželis „Puriena“.